উত্তরবঙ্গে বন্যা দুর্গতদের ত্রাণ সংগ্রহে তৎপর শান্তিপুরের বিজেপির কর্মী-সমর্থকেরা

শান্তিপুর: উত্তরবঙ্গের বন্যাদুর্গত (North Bengal Flood) মানুষের পাশে দাঁড়াতে ত্রাণ সংগ্রহ অভিযান শুরু করল বিজেপি (BJP) মণ্ডল ১। শনিবার শান্তিপুর (Shantipur) ব্লকের হরিপুর পঞ্চায়েত এলাকার নৃসিংহপুর বাজারে আয়োজিত হয় এই ত্রাণ সংগ্রহ কর্মসূচি।

বন্যাদুর্গতদের জন্য এদিন বাজার এলাকার বিভিন্ন দোকান ও ব্যবসায়ীদের কাছ থেকে অর্থ ও খাদ্যসামগ্রী সংগ্রহ করেন বিজেপি কর্মীরা।

আরও পড়ুন: ভারত-বাংলাদেশ সীমান্তে বিএসএফ-এর বড় সাফল্য, নদিয়ায় গ্রেফতার সোনা পাচারকারী

অনুষ্ঠানে উপস্থিত ছিলেন পঞ্চায়েত সমিতির সদস্যা সুপর্ণা বর্মন, হরিপুর পঞ্চায়েতের বিরোধী দলনেতা সদানন্দ হালদার, মণ্ডল সভাপতি উত্তম বিশ্বাস, মহিলা মোর্চার নেত্রী শিলা হালদার সহ অন্যান্য বিজেপি নেতা, কর্মী ও সমর্থকেরা।

এছাড়াও, শান্তিপুর মণ্ডল ৩-এর পক্ষ থেকেও সাধারণ মানুষ ও ব্যবসায়ীদের কাছ থেকে সহযোগিতা সংগ্রহ করা হয়। বিজেপি নেতৃত্বের দাবি, এই উদ্যোগের মাধ্যমে সংগৃহীত সমস্ত সামগ্রী দ্রুত উত্তরবঙ্গের দুর্গত এলাকায় পাঠানো হবে।